**С Ъ О Б Щ Е Н И Е**

Във връзка с изискванията на чл. 22, ал. 5, т. 1 от *Наредба за условията и реда за извършване на оценка на въздействието върху околната среда*, РИОСВ – Враца съобщава за извършена проверка, относно реализацията на инвестиционно предложение: „Изграждане на фотоволтаична инсталация за производство на електроенергия от слънцето“, в поземлен имот № 090019, местността „Спечен камък", в землището на с.Ракево, общ. Криводол, обл. Враца, с възложител „ДИ БИ ДИ СЪН“ ООД, с. Ракево, за което е издадено Решение № ВР-39-ПР/2009 г. от 07.09.2009 г. на Директора на РИОСВ – Враца за преценяване на необходимостта от извършване на оценка на въздействието върху околната среда, с характер на Решението - да не се извършва ОВОС.

При проверката се установи, че в срок 5 години от датата на влизане в сила на Решението, не е започнало осъществяването на инвестиционното предложение.

Съгласно разпоредбите на чл. 93, ал. 8 от ЗООС, Решение № ВР-39-ПР/2009 г. от 07.09.2009 г. на Директора на РИОСВ – Враца е изгубило правното си действие.

По отношение на гореизложеното, на основание чл. 22, ал.4 и ал.5, т.2 на *Наредба за условията и реда за извършване на оценка на въздействието върху околната среда*, за резултатите от проверката са уведомени възложителя и община Криводол.

/публикувано на 22.12.2020 г./